kardosdrur/scandi-wiki huggingface dataset:
Fabricio Coloccini

Fabricio Coloccini (født 22. januar 1982 i Córdoba, Argentina) er en argentinsk fodboldspiller, der spiller som midterforsvarer i Primera División Argentina-klubben San Lorenzo de Almagro. Han har spillet for klubben siden 2016. Tidligere har han optrådt for argentinske Boca Juniors, for AC Milan i Italien, for spanske Deportivo Alavés, Atlético Madrid, Villarreal CF og Deportivo La Coruña samt for Newcastle United i England.

Med både Boca Juniors og San Lorenzo har Coloccini været med til at vinde det argentinske mesterskab.

Landshold 
Coloccini står (pr. 22. marts 2018) noteret for 39 kampe og én scoring for Argentinas landshold, som han debuterede for i 2003. Han var året efter en del af det argentinske hold der vandt guld ved OL i Athen. Han har også deltaget ved Copa América 2004, Confederations Cup 2005 og VM i fodbold 2006. Som ungdomsspiller var han også en del af det argentinske U-20 landshold, der vandt guld ved VM i 2001.

Titler 
Primera División de Argentina
 1998 (Apertura) og 1999 (Clausura) med Boca Juniors
 2001 (Clausura) med San Lorenzo

Sommer-OL
 2004 med Argentina

U-20 VM
 2001 med Argentina

Eksterne henvisninger 

 Newcastle United spillerinfo 

Fodboldspillere fra Argentina
Fodboldspillere fra Boca Juniors
Fodboldspillere fra AC Milan
Fodboldspillere fra San Lorenzo de Almagro
Fodboldspillere fra Deportivo Alavés
Fodboldspillere fra Atlético Madrid
Fodboldspillere fra Villarreal CF
Fodboldspillere fra Deportivo La Coruña
Fodboldspillere fra Newcastle United F.C.
Deltagere ved verdensmesterskabet i fodbold 2006
Arte

Arte eller ARTE kan henvise til flere artikler:
 ARTE – oprindeligt "Arbejdernes Teater"; en teaterorganisation og senere billetformidler
 Arte (tv-kanal) – fransk-tysk tv-kanal
Gabriel Paletta

Gabriel Alejandro Paletta (født 15. februar 1986 i Buenos Aires, Argentina) er en argentinsk/italiensk fodboldspiller, der spiller som midterforsvarer i den kinesiske Super League-klub Jiangsu Suning. Han har spillet for klubben siden 2018. Tidligere har han optrådt for de argentinske klubber Banfield og Boca Juniors, for Liverpool F.C. i England samt for Parma, AC Milan og Atalanta i Italien..

Med Boca Juniors vandt Paletta i 2008 det argentinske mesterskab og Recopa Sudamericana.

Landshold 
Paletta er født argentiner men valgte efter mange år i italiensk fodbold at repræsentere det italienske landshold. Han står (pr marts 2018) noteret for tre kampe for holdet.

Titler 
Primera División de Argentina
 2008 (Apertura) med Boca Juniors

Recopa Sudamericana
 2008 med Boca Juniors

U-20 VM
 2005 med Argentina

Eksterne henvisninger 

 Soccerbase.com spillerinfo 
 Footballdatabase.eu spillerinfo 

Fodboldspillere fra Argentina
Fodboldspillere fra Italien
Deltagere ved verdensmesterskabet i fodbold 2014
Fodboldspillere fra Club Atlético Banfield
Fodboldspillere fra Liverpool F.C.
Fodboldspillere fra Boca Juniors
Fodboldspillere fra Parma FC
Fodboldspillere fra AC Milan
Fodboldspillere fra Atalanta BC
Personer fra Buenos Aires
Rebecca Brüel

Rebecca Brüel (født 12. april 1952 i København) er en dansk komponist og sanger.

Rebecca Brüel startede ganske ung som stripper og go go-danser, hvorefter hun gik ind i musikbranchen og sang kor for bl.a. Savage Rose og Gasolin. I 1973 dannede hun sammen med tvillingesøsteren Sanne Brüel det politiske Aalborg-band Jomfru Ane Band. I 1982 indledte hun et kunstnerisk samarbejde med ægtemanden Troels Trier, som hun i de følgende år lavede flere shows og plader med.

I 2009 valgte Rebecca Brüel at trække sig fra scenen pga. problemer med ryggen.

Referencer

Eksterne henvisninger 
 

Sangere fra Danmark
Personer fra København
Brønd

En brønd er almindeligvis et udgravet hul i jorden, men kan være et naturligt eller boret hul, beregnet til opsamling og udnyttelse af vand. Et borehul til udvinding af olie eller gas kaldes også for en brønd.

Se også 
 Grundvandsboring 

Vand
Arnager

Arnager er et lille fiskerleje med 151 indbyggere (pr. 2010)  beliggende i Rønne Sogn på det sydlige Bornholm. 

Arnager ligger cirka 3 km syd-vest for Nylars, cirka 8 km syd-øst for Rønne og cirka 3 km syd-øst for Bornholms Lufthavn.

Byen er bl.a. kendt for at have Nordens længste træbro, som er på 200 meter og forbinder havnen, som ligger et stykke fra kysten, med byen.

Arnager blev ifølge Bornholms Stednavne nævnt første gang som Arenack 14. juni 1552 i "en af Kancelliets Brevbøger".

Galleri

Kilder 

Lokaliteter på Bornholm
Opel Arena

Opel Arena har flere betydninger:
 En varebil bygget af Opel i årene 1997 til 2000 − se Renault Trafic#Opel/Vauxhall Arena
 Et stadion i Mainz, Tyskland − se Opel Arena (stadion)
Juan Forlín

Juan Daniel Forlín (født 10. januar 1988 i Reconquista, Argentina) er en argentinsk fodboldspiller, der spiller som midterforsvarer eller alternativt defensiv midtbanespiller i den spanske klub Real Oviedo. Han har spillet for klubben siden 2017. Tidligere har han repræsenteret blandt andet Espanyol og Al Rayyan. Han har også tidligere spillet for Boca Juniors i sit hjemland, som han i 2008 hjalp til det argentinske mesterskab.

Titler 

Primera División de Argentina
 2008 (Apertura) med Boca Juniors

Eksterne henvisninger 
 
 Footballdatabase.com spillerinfo

Fodboldspillere fra Argentina
Fodboldspillere fra Boca Juniors
Fodboldspillere fra RCD Espanyol
Fodboldspillere fra Real Oviedo
Mesterholdenes Europa Cup i håndbold 1985-86 (kvinder)

Mesterholdenes Europa Cup i håndbold 1985-86 for kvinder var den 26. udgave af Mesterholdenes Europa Cup i håndbold for kvinder. Turneringen havde deltagelse af 22 hold, som var blevet nationale mestre sæsonen forinden, og blev afviklet som en cupturnering, hvor alle opgørene blev afviklet over to kampe, hvor holdene mødtes både ude og hjemme.

Turneringen blev vundet af de forsvarende mestre Spartak Kijev fra Sovjetunionen, som i finalen over to kampe besejrede Ştiinţa Bacău fra Rumænien med 52-46. Det var 11. gang i turneringens historie, at Spartak Kijev vandt titlen, mens Ştiinţa Bacău var i finalen for første gang.

Danmarks repræsentant i turneringen var de danske mestre fra Frederiksberg IF, som blev slået ud i 1/8-finalen, hvor holdet over to kampe tabte med 30-51 til ASK Vorwärts Frankrfurt fra Østtyskland.

Resultater

1/16-finaler

Ottendedelsfinaler

Kvartfinaler

Semifinaler

Finale

Kilder / eksterne henvisninger 
 World Handball Archive – Women Handball European Champions Cup 1986

Noter 

1985-86 (kvinder)
Håndbold i 1985
Håndbold i 1986
Kvindehåndbold
Grolsch

Grolsch (Koninklijke Grolsch N.V. eller Royal Grolsch N.V.) er et hollandsk bryggeri etableret i 1615 af Willem Neerfeldt i Groenlo. Det ligger i dag i Enschede og har været en del af SABMiller siden marts 2008. 

Grolsch er mest kendt for sit pilsnerøl som oprindelig blev brygget i Groenlo. Byen Groenlo var tidligere kendt under navnet Grolle, deraf navnet Grolsch. De Grolsch Veste har fået sit navn fra bryggeriet. Bryggeriet er sponsor for fodboldklubben FC Twente og dens hjemmebane.

Eksterne henvisninger 

Grolsch Global 

Bryggerier i Nederlandene
Etableret i 1615
SABMiller

SABMiller (forkortelse for South African Breweries – Miller) var et af verdens største bryggerier. Selskabet var aktivt på seks kontinenter, og noteret på London Stock Exchange. SABMiller var et multinationalt bryggeri indtil 10. oktober 2016 hvor det blev købt af Anheuser-Busch InBev.

SABMiller ejede flere kendte varemærker, som f.eks. ølmærket Pilsner Urquell, og ét af verdens største tapperier af Coca-Cola. Bryggeriet voksede betydeligt over en årrække og overtog lokale mærker og bryggerier i Europa, Asien og Amerika.

Eksterne henvisning 
 SABMiller

Bryggerier i Storbritannien
Virksomheder i London
Pilsner Urquell

Pilsner Urquell er et ølmærke som stammer fra byen Plzeň (tysk: Pilsen) i Bøhmen (siden 1993 en del af Tjekkiet). Øllets historie går tilbage til Bürger Brauerei, som blev etableret som et borgerbryggeri i Pilsen i 1839, med det formål at brygge øl efter bayersk opskrift. Bürger Brauerei rekrutterede den bayerske ølbygger Josef Groll, som udviklede ølmærket Pilsner Bier (se pilsner). Eftersom pilsnerøllet hurtigt blev populært langt udenfor Bøhmen, og da andre bryggerier også begyndte at fremstille «pilsnerøl», registrerede Bürger Brauerei i 1898 varemærket Pilsner Urquell, for at understrege at deres øl var den oprindelige pilsner.

Pilsner Urquell var indtil 2017 et af de vigtigste varemærker hos den verdensomspændende ølproducent SABMiller, som også har påbegyndte brygningen af Pilsner Urquell i Polen og Rusland. Men efter fusionen mellem SABMiller og Inbew til AB-inBew i 2017 er varemærket overgået til Asahi Beer Europe

Eksterne henvisninger 

 Den officielle hjemmeside for Pilsner Urquell
https://www.asahigroup-holdings.com/en/business/overseas/ 

Ølmærker
Omar Larrosa

Omar Ruben Larrosa (født 18. november 1947 i Buenos Aires, Argentina) er en tidligere argentinsk fodboldspiller, der som midtbanespiller på Argentinas landshold var med til at vinde guld ved VM i 1978 på hjemmebane. Han spillede i alt elleve landskampe.

På klubplan spillede Larrosa primært for Huracán og Independiente hvor han begge steder var med til at vinde det argentinske mesterskab. Han havde også ophold hos Boca Juniors, Argentinos Juniors, Vélez Sarsfield og San Lorenzo, samt guatemalanske CSD Comunicaciones.

Titler 
Primera División de Argentina
 1970 (Nacional) med Boca Juniors
 1973 (Metropolitano) med Huracán
 1977 (Nacional) og 1978 (Nacional) med Independiente

VM
 1978 med Argentina

Referencer

Eksterne henvisninger 

 Footballdatabase.eu spillerinfo

Fodboldspillere fra Argentina
Deltagere ved verdensmesterskabet i fodbold 1978
Fodboldspillere fra Boca Juniors
Fodboldspillere fra Argentinos Juniors
Fodboldspillere fra Club Atlético Huracán
Fodboldspillere fra Independiente
Fodboldspillere fra Club Atlético Vélez Sársfield
Fodboldspillere fra San Lorenzo de Almagro
Verdensmestre i fodbold
Personer fra Buenos Aires
Jean Chapelain

Jean Chapelain (født 4. december 1595, død 22. februar 1674) var en fransk filosof og forfatter.

Hans første udgivne værk var et forord til Adone af Giambattista Marini. Så fulgte en række oversættelser og mindre kendte digte inden han i 1656 udgav de første 12 satser af sit kendte episke værk La Pucelle, som han havde arbejdet på i 20 år. Senere fulgte seks udgaver af det samme digt – skrevet på 18 måneder, noget som gjorde ham til genstand for kritik, blandt andet i form af en satire af Nicolas Boileau-Despreaux, som kaldte ham «Le plus grand poète Français qu’ait jamais été et du plus solidejugement». Hans rygte som kritiker overlevede dog nedturen.

Eksterne henvisninger 

Digtere fra Frankrig
Filosoffer fra Frankrig
Personer fra Paris
Litteraturkritikere fra Frankrig
Ideal

Et ideal er noget perfekt og er ikke begrænset til et bestemt emneområde. Idealet kan være praktisk realiserbart, men det kan også være et uopnåeligt mål - en utopi - som man stræber hen imod og lader sig lede af, velvidende at man aldrig vil nå det fuldstændigt. Hvad der er idealet, afhænger af det enkelte menneskes ønske og er derfor noget subjektivt.

Se også 
 Idealisme
 Staten – filosoffen Platons værk om den idéelle stat

Referencer 

Filosofi
Livsfilosofi
Mesterholdenes Europa Cup i håndbold 1986-87 (kvinder)

Mesterholdenes Europa Cup i håndbold 1986-87 for kvinder var den 27. udgave af Mesterholdenes Europa Cup i håndbold for kvinder. Turneringen havde deltagelse af 21 hold, som var blevet nationale mestre sæsonen forinden, og blev afviklet som en cupturnering, hvor alle opgørene blev afviklet over to kampe, hvor holdene mødtes både ude og hjemme.

Turneringen blev vundet af de forsvarende mestre Spartak Kijev fra Sovjetunionen, som i finalen over to kampe besejrede Hypobank Südstadt fra Østrig med 50-37. Det var 12. gang i turneringens historie, og tredje sæson i træk, at Spartak Kijev vandt titlen, mens Hypobank Südstadt var i finalen for første gang.

Danmarks repræsentant i turneringen var de danske mestre fra IF Stjernen.

Resultater

1/16-finaler

Ottendedelsfinaler

Kvartfinaler

Semifinaler

Finale

Kilder / eksterne henvisninger 
 World Handball Archive – Women Handball European Champions Cup 1987

Noter 

1986-87 (kvinder)
Håndbold i 1986
Håndbold i 1987
Kvindehåndbold
Reba Nell McEntire

Reba Nell McEntire (født den 28. marts 1955) er en amerikansk countrysanger og skuespiller. Hun begyndte sin karriere inden for musikindustrien ved at synge med sine søskende på lokale radio-programmer og til rodeoshows. Hun blev inviteret til at optræde ved rodeoen i Oklahoma City, hvilket fik artisten, Red Steagall, til at blive opmærksom på hende. Han bragte hende til Nashville, Tennessee, hvor hun endte med at skrive kontrakt med Mercury Records i 1975. Hun udgav sit første solo album i 1977 og udgav yderlige fem  albums for forlaget frem til 1983.

Ved at underskrive en kontrakt med MCA Nashville Records, fik McEntire kreativ kontrol over sit andet MCA album, My kind of love (1984), hvilket havde en mere traditionel country-lyd og producerede to nummer-et singler: How Blue and Somebody Should Leave. Albummet skabte et gennembrud og sikrede hende en række af succesfulde albums og numre gennem 1980'erne og 1990'erne. McEntire har siden udgivet 29 albums, 40 nummer-et singler, 16 nummer-et albums, og 28 albums er blevet hædret med Guld, Platinum eller Multi-Platinum. Hendes album For My Broken Heart satte ny standard for kvindelige country-artister, da det blev det første country-album udgivet af en kvinde, som blev hædret med double-platin (2 millioner solgte kopier). 

I de tidlige 1990'ere, startede McEntire sin medvirkende i film, ved at være med i Tremors (1990). Siden har hun medvirket i Broadway opsætningen af Annie Get Your Gun og medvirkede i hendes tv-serie, Reba (2001-2007) for hvilken hun blevet nomineret til en Golden Globe Award for  Best Performance by an Actress in a Television Series–Musical or Comedy. Hun er kendt som dronning af country, efter at have solgt 41 millioner albums i USA og mere end 56 på verdensbasis. I USA er hun rangeret som den 7. bedst sælgende kvindelige kunstner inden for alle genre og den næst mest sælgende kvindelige country-kunstner nogen sinde.

Eksterne henvisninger 
 
 

Sangere fra USA
Skuespillere fra Oklahoma
Udstilling

Udstilling er en fremvisning af genstande, i et udstillingsvindue eller -lokale med salg for øje, men også et museum fremvisning af f.eks. kunstgenstande eller oldtidsfund kaldes en udstilling.

Udstillingsmediet er unikt idet det kan gøre brug af alle sanser. I dagens industrialiserede samfund indtager udstillingsvinduerne, butiksinventar og indkøbscentre, udstillingshaller som gallerier og museer, udstilling af enhver art, messer, udsmykning, demonstrationer, festivaler og parader en central plads. Selv om udformningen af tv-studier og scenografi til film bruges som eksponeringsmedie.

Se også 
 Verdensudstilling
Forskudsopgørelse

Forskudsopgørelse er en oversigt over de tal som SKAT anvender til skatteberegning for en borger i et bestemt år. SKAT laver forskudsopgørelser før begyndelsen af et nyt skatteår. Det er så ideen at borgeren går disse tal igennem. Hvis en borger er opmærksom på ændringer er det muligt at justere tallene på forskudsopgørelsen. Justeringen kan ske før skatteårets begyndelse og i løbet af skatteåret.

Ændringer i forskudsopgørelsen kan medføre en ændring af en borgers månedsfradrag og/eller trækprocent.

Hvis der er store forskelle mellem en borgers forskudsopgørelse og årsopgørelse er der typisk indbetalt for lidt eller for meget skat i løbet af året. Denne difference udlignes ved indbetaling af restskat eller udbetaling af overskydende skat. Hvis der er indbetalt for lidt skat i løbet af året lægges der renter på det skyldige beløb. Der gives en godtgørelse, såfremt der er taget for meget kildeskat. Der gives ikke godtgørelse for indbetalinger man selv har foretaget (frivillige indbetalinger).

Det er derfor i borgerens egen interesse at forsøge at holde tallene på forskudsopgørelsen ajour.
I de år, hvor ens livssituation ændres fx overgangen fra at være under uddannelse til reelt at tjene penge; køb/salg af fast ejendom; overgangen til pensionisttilværelsen og lignende situationer, så er det en god ide at holde øje med ens forskudsopgørelse.
Ligeså, når man har længerevarende udlandsophold, samtidig med at den fulde skattepligt bevares. 

Skat
Apodaca

Apodaca er en by og en kommune i delstaten Nuevo León nordøst i Mexico. Byen indgår i Monterreys storbyområde og er også tilholdssted for Mariano Escobedo Internationale Lufthavn, Nuevo Leóns vigtiste lufthavn.
Navnet Apodaca blev givet til byen for at hædre biskopen Salvador de Apodaca y Loreto.

Byer i Mexico
Kommuner i Mexico
Etableret i 1585
Old English Sheepdog

Old English Sheepdog er en stor, godmodig hyrdehund med frodig pels og vandfast underuld.

Oprindelse 
Old English Sheepdog stammer fra England og dens forfædre blev brugt som hyrdehund af hyrder og kvægdrivere, og altså en brugshund. Men fra år 1873 begyndte man at se dem på forskellige hundeudstillinger, og racestandarden blev nedskrevet i 1873 og anerkendt af den engelske Kennel Club i år 1890. Da hed den "Short Tailed Sheepdog" fordi halen dengang blev kuperet for at indikere, at det var en brugshund. Det gav skattefordele. Kupering er selvfølgelig ikke tilladt mere. Hunden kom til Danmark i år 1928. Den dag i dag kaldes hunden i England dog stadig "Bob-tail" med henvisning til en kort hale.

Udseende 
Racestandarden  angiver en skulderhøjde på omkring 61 cm for hanner, 56 cm for hunner, og en vægt omkring de 30 kg. Pelsen er stor og frodig og falder i totter, med en vandfast underuld. Før man køber Old English Sheepdog skal man være klar over, at pelspleje er uhyre vigtigt. Ganske vist kan hunden klippes hvis pelsen filtrer (hvilket kan ske på blot en-to uger), men netop pelsen er jo et af kendetegnene for denne race.Mens rumpe og bagben er ensfarvede, med eller uden hvide "sokker", kan resten af kroppen være alle afskygninger af grå, grizzle eller blå. Ørerne er små, og sidder på siden af det store, firkantede hoved.

Karakter 
En Old English Sheepdog er trofast og hengiven. Som ung er den ret aktiv, som ældre mere rolig og ofte flegmatisk. Under opvæksten kræver en Old English Sheepdog en fast hånd og opdragelse. Senere overtager den alligevel og helt ubemærket ledelsen – på sin egen underfundige måde.

En Old English Sheepdog har et gemyt, der gør, at den udmærket kan være alene i alt fald en del af dagen. Men bliv ikke overrasket, hvis den kræver din opmærksomhed, når du kommer hjem til den.  

Derfor egner den sig også som familiehund, så længe du har plads og tid nok til motion og pleje.

Eksterne henvisninger 

 Old English Sheepdog i Danmark

Hunderacer fra England
Hyrdehunde
Samtale

En samtale er kommunikation med ord, hvor to eller flere personer taler sammen. Samtaler er vigtig for at mennesker skal forstå hinanden, og at vi skal få at vide hvad andre tænker og føler.

Se også 
 Diskurs

 

Kommunikation
Retorik
Landkreis Cloppenburg

Landkreis Cloppenburg ligger i den nordvestlige del af den tyske delstat Niedersachsen. Den grænser mod vest til landkreisene Emsland og Leer, nord til Landkreis Ammerland, mod øst til landkreisene Oldenburg og Vechta og mod syd til  Landkreis Osnabrück. Landkreisen er en del af Region Oldenburger Münsterland.

Geografi 
Landkreisen er omkring 50 km i nord-sydlig retning, og 40 km i øst-vestlig. Området er fladt med en gennemstitshøjde på 30-40 moh. Nord for Cloppenburg danner Soeste en omkring 3 km lang sø. Landskabet veksler mellem 
gest og moser

Byer og kommuner
Kreisen havde   indbyggere pr.    

Kommuner

Forskelligt

I Saterland lever en sproglig minoritet, Saterfrieserne.

Landkreis Cloppenburg har den højeste fødselsrate i Tyskland. Med en fertilitetsrate på 1,92 børn pr kvinde ligger Landkreisen langt over gennemsnittet på 1,37.

Literatur 
 J. Hoffmeister, 1930: Das Klima Niedersachsens. Hannover. Veröffentlichungen der wirtschaftswissenschaftlichen Gesellschaft zum Studium Niedersachsens. Reihe B, Heft 6.
 J. Hoffmeister, 1937: Die Klimakreise Niedersachsens. Oldenburg i. O. Veröffentlichungen der wirtschaftswissenschaftlichen Gesellschaft zum Studium Niedersachsens Reihe B, Heft 16.

Eksterne henvisninger
Tetley

Tetley's er et bryggeri og et ølmærke i England. Bryggeriet blev etableret af Joshua Tetley i Leeds i 1822. Det blev et af Storbritanniens store bryggerier og selskabet ejede også mange puber. Tetley blev købt af Carlsberg i 1975, som indtil da havde ejet 50%.

Links 
 Oficielle hjemmeside

Ølmærker fra Carlsberg
Bryggerier i Storbritannien
Etableret i 1822
Lorenz Gram

Lorenz Gram (2. maj 1899 – 26. december 2004) var den sidste danske veteran efter 1. Verdenskrig. Han kom fra Oksenvad Sogn ved Vojens, i det det daværende tyske Slesvig. I 1918 blev han indkaldt til tysk militær tjeneste og sendt til Frankrig ligesom tusindvis af andre unge danskere fra Sønderjylland. Efter krigen bosatte han sig i Kolding, hvor han arbejdede som kusk.

Kilder 

Danskere i 1. verdenskrig
Hundredårige
Militærfolk fra Tyskland
Personer fra Sønderjylland (i Danmark)
Tianhe-I

Tianhe-I, Tianhe-1 eller TH-1 (天河一号, dansk: Mælkevejen) er en kinesisk supercomputer, der har en ydeevne på over 2½ billiarder flops (floating point operations per second). 

Computeren, hvis første version blev præsenteret for offentligheden den 29. oktober 2009, er placeret på National Supercomputing Center of Tianjin i Tianjin i Kina, og det er en af ganske få computere i verden, der har ydeevne på over 1 petaflops.

I oktober 2010 satte en opgraderet udgave, Tianhe-1A, ny verdensrekord, som den overtog fra den amerikanske Jaguar-supercomputer på Oak Ridge National Laboratory, idet Tianhe-1A i en kørsel nåede 2,507 petaflops mod Jaguars bedste resultat på 1,75 petaflops.

Såvel Tianhe-1 som Tianhe-1A er udstyret med Linux.

Den hurtige udvikling inden for computerteknologi kan yderligere sættes i perspektiv af den videre udvikling inden for supercomputere, hvor en ny kinesisk supercomputer Tianhe-2 udviklet i 2013 af National Supercomputer Center in Guangzhou på Sun Yat-sen University i Guangzhou (tidligere Canton) i 2015 er verdens kraftigste med en ydeevne på 33,86 billiarder flops. Også denne supercomputer er udstyret med Linux.

Supercomputere
Soeste

Soeste er en flod i den tyske delstat  Niedersachsen,  og en biflod til Jümme. Den  har sit udspring hvor to småfloder løber sammen i Hesselnfeld og Egterholz, to små bebyggelser i i kommunen Emstek. Den løber mod nordvest gennem Cloppenburg hvor der er nok vand til at den  kan udnyttes i vandmøller. Soeste er opstemmet i en ca. 3 km lang sø ved Thülsfelder Talsperre som byggdes i 1920-erne. Herfra løber den gennem byerne Friesoythe og Barßel, hvor den munder ud i Jümme, som videre løber ud i floden Leda og til  Ems.

Eksterne henvisninger 

Floder i Niedersachsen
Storofficer

Storofficer eller storkomtur betegner almindeligvis det næsthøjeste trin inden for en ridderorden. Det gælder især fortjenstordener med fem trin, som har Æreslegionens grader som forbillede. Dekorationen kaldes nogle gange et storofficerskors. I Dannebrogordenen kaldes dette trin Kommandør af 1. grad.

Betegnelsen stammer fra fransk ordensvæsen, hvor Æreslegionens fem trin blev en model for mange moderne fortjenstordener:
Storkors (grand-croix)
Storofficer (grand-officier) 
Kommandør (commandeur) 
Officer (officier)
Ridder (chevalier)

Kilder 
 "Ordensklasser og -insignier" i Poul Ohm Hieronymussen og Jørgen Lundø: Europæiske ordner i farver, København: Politikens Forlag, 1966, s. 16ff.

!
Beitostølen

Beitostølen er et byområde der ligger i Øystre Slidre kommune i Innlandet fylke i Norge.  Beitostølen ligger 900 meter over havet og havde 	349 indbyggere 1. januar 2018.  På grund af sin nærhed til Jotunheimen er Beitostølen et af de mest snesikre vintersportssteder i Europa.

Beitostølen er kendt for  
 Alpinbakker og 320 kilometer langrendsløyper.
 Årligt sæsonstart for verdenscupen (World Cup) i langrend.
 Ridderrennet, et langrendsløb for handicappede.
 Beitostølen Resort, et skisportssted og fjelddestination med 1.800 sengepladser.

Eksterne henvisninger  
 Beitostolen.com
 visitbeitostolen.com

Vintersportssteder i Norge
Innlandets geografi